Roatán (grad)

Roatán ili Coxen Hole kako se donedavno zvao je grad od 13,670 i općina (municipio) od 49,079 stanovnika na sjeveru Hondurasa na istoimenom u otoku u Departmanu Islas de la Bahía u kom je i administrativni centar. Geografija Roatán leži u južnoj strani otoka Roatán u zaljevu koji je sigurna i duboka luka u koju uplovljavaju i najveći kruzeri. Od honduraškog kopna je udaljen nekih 80 km sjeverno, a od glavnog grada Tegucigalpe 260 km, a od najbližeg grada na kopnu La Ceibe 68 km. Roatán ima Internacionalni aerodrom (IATA: RTB, ICAO: MHRO) Juan Manuel Gálvez koji leži svega 2.6 km od centra. Historija Autoktoni stanovnici tog najvećeg otoka u arhipelagu bili su Maye, tokom 16. vijeka španjolski konkvistadori naselili su ga afričkim robovima. Kasnije tokom 17. vijek Englezi su zauzeli Roatán. Španjolci su 2. marta 1782. ponovno zauzeli Roatán i pritom razorili 500 zgrada, do 1788. većina [[Englezi|Engleza napustila je Roatan. Ali su oni već 1796. ponovno zauzeli aripelag pa u se između 1827. - 1834. počeli ponovno naseljavati u Roatán, kojim su vladali sve do 21. aprila 1861., kad je potpisan sporazum o predaji aripelaga Hondurasu jer se nalaze u njihovim teritorijalnim vodama. Britanski kolonisti su 1770. naselili crne Karibe sa Privjetrinskih otoka iz Svetog Vincenta. Istovremeno su se naselili i brojni bijelci sa Velikog Kajmana i evropskih zemalja poput Irske, Danske, Italije i drugih. Kako su Britanci dugo vladali engleski govori još puno njegovih stanovnika, iako je jedini službeni jezik španjolski. Ujedinjeno Kraljevstvo Velike Britanije i Irske se 1859. službeno odreklo tog arhipelaga u Honduraškom zaljevu, pa ga je Honduras administrativno organizirao kao Departman Islas de la Bahía. Kad je 1872. osnovan Departman Islas de la Bahía - Roatan je proglašen općinom i njegovim administrativnim centrom. Privreda Turizam je najvažnija privredna grana, otok je zbog svojih bistrih voda jako popularan među roniocima. Reference Vanjske veze Alcaldía Municipal de Roatán (es) Fotos Roatan, Islas de la Bahia, Honduras (es)